**F e l h í v á s**

Ezúton tájékoztatom a lakosságot, valamennyi, a településen székhellyel, telephellyel rendelkező gazdálkodó szervezetet, a Paks Város területén működő civil szervezeteket és a helyben működő egyházakat (továbbiakban Partnereket), hogy Paks Város Önkormányzata a 92/2016. (VIII.17.) határozattal jóváhagyott Településszerkezeti Tervet és a 33/2016. (VIII.22.) önkormányzati rendelettel elfogadott Paks Város Helyi Építési Szabályzatát a **tehermentesítő út nyomvonalával kapcsolatban a Fehérvári út-Györkönyi utca közötti szakaszon módosítja.**

**Az önkormányzat – a teljes körű nyilvánosság biztosításának érdekében - lakossági fórumot tart 2019. május 20-án 17:00 órakor a Paksi Polgármesteri Hivatal nagy házasságkötő termében. A módosítás dokumentációja a** [**www.paks.hu**](http://www.paks.hu) **honlapon a „hirdetmények, közzétételek” rovatban, valamint személyesen a Paksi Polgármesteri Hivatal 223-as irodájában tekinthető meg.**

A Partnerek a véleményezési eljárásba az önkormányzat polgármesteréhez **2019. május 28-ig** benyújtott írásbeli kérelemmel, illetve vélemény, javaslat, észrevétel megküldésével, valamint a lakossági fórumon szóban jelezve jelentkezhetnek be. A bejelentkezett Partnerek esetében a polgármester a megbízott városi főépítész bevonásával dönti el a résztvevők körét.

A kérelemben meg kell jelölni a módosítás célját, amennyiben a bejelentkezni kívánó Partner természetes személy, úgy a nevét, lakcímét, levelezési címét, telefonszámát és e-mail címét, egyéb esetben a Partner nevét, székhelyét, képviselőjét, levelezési címét, telefonszámát és e-mail címét. A kérelmet papíralapon a Polgármesteri Hivatal címére (7030 Paks, Dózsa György u. 55-61.) eljuttatva személyesen vagy postai úton lehet benyújtani vagy elektronikus levélben a pm.titkarsag@paks.hu e-mail címre kell megküldeni.

Azon Partnerek, akik **2019. 05. 28-ig** a véleményezési eljárásba nem jelentkeznek be, az eljárás további szakaszában nem vehetnek részt.

Paks, 2019. május 10.

Szabó Péter

polgármester